Title: Medzirezortné pripomienkové konanie
Author: Ministerstvo hospodárstva
Last saved by: .

Vyhodnotenie medzirezortného pripomienkového konania
k materiálu „ Návrh na vytvorenie samostatnej telekomunikačnej akciovej spoločnosti s celoslovenskou pôsobnosťou“.

Pripomienkujúci subjekt | Pripomienky | Stanovisko

Úrad vlády SR

-chýbajú informácie o celkovej finančnej efektívnosti podniku, vyčíslenie potrebných investícií, spôsob ich získavania

Informácie o stratégii rozvoja podniku vrátane získavania úverových zdrojov a vstupu strategického partnera budú dopracované, detailný podnikateľský zámer môže byť dopracovaný v závislosti od vloženého majetku. Toto bude riešiť materiál, ktorým bude požiadané o výnimku zo Zákona č. 92/1991 Z. z. 
– akceptuje  sa uznesením č. B4 a B5

| - nejasný podnikateľský zámer a plán spoločnosti | Detailný podnikateľský zámer môže byť dopracovaný v závislosti od vloženého majetku, toto bude riešiť materiál, ktorým bude požiadané o výnimku zo Zákona č. 92/1991 Z. z. – akceptuje sa uznesením B4 a B5
| - nemožno posúdiť celkovú výhodnosť -vzniká prostredie s nižšou možnosťou konkurencie | Jedným z cieľom je posilniť konkurenciu na trhu a nie ju oslabiť. Konkurenciou proti komplexným službám ST však môže byť len spoločnosť, ktorá bude poskytovať aspoň do určitej miery porovnateľné služby.  – neakceptuje sa.
| -materiál nezaručuje splnenie úlohy pre potreby štátu | Posilnenie konkurencie na trhu a následný pokles cien, ako aj pripravenosť poskytovať GOVNETu a SANETu prenosové kapacity  za najvýhodnejšie ceny alebo aj sponzorským spôsobom  bude znamenať výrazný prospech pre štát. – pripomienka je riešená v materiále
| -nejasný pojem “prenájom kapacity na princípe najvýhodnejšej ceny“ | Je to bežný obchodný pojem, ktorý znamená, že zákazník ( GOVNET, SANET) má právny nárok na najlepšiu poskytovanú cenu! Ide o bežný obchodný a právny pojem. – neakceptuje sa.

-možnosť prenajímania samotných vlákien
 a návrh vyčleniť optické vlákna pre potreby štátu

Možnosť prenájmu tzv. dark fibre t.j. nenasvietených vlákien nie je vylúčená ako jedna z obchodných aktivít. V kontexte prenájmu štátu je však problém v tom, že oživenie týchto vlákien aktívnymi prvkami je investične veľmi náročné a znamenalo by pre štátny rozpočet takú finančnú záťaž, ktorá by ďaleko prevyšovala poplatky za prenájom prenosových kapacít a to aj z dlhodobého hľadiska. 
– neakceptuje sa.

| -navrhnúť alternatívu na zabezpečenie konkurenčného prostredia | Vznik Energotelu má za účel vytvorenie konkurenčného prostredia na trhu. – neakceptuje sa.
| -materiál uvedený skráteným spôsobom, neprerokovaný Radou vlády pre informatiku, ani ako informácia na rokovanie Rady | Materiál bude predložený na najbližšie zasadnutie Rady vlády pre informatiku. – akceptuje sa.

Ministerstvo dopravy, pôšt a telekomunikácií SR

-z projektu nejasné – postup založenia spoločnosti, jej budúce aktíva, finančné krytie investícií

Celková štruktúra vloženého majetku bude jasná až v materiále na udelenie výnimky pre vklad majetku akcionárov – štátnych podnikov. Celková stratégia spoločnosti bola doplnená do materiálu v súlade s prerokovaním pripomienok dňa 29.11.2000.
 – akceptuje sa.

- absencia podrobnejšieho popisu siete Energotel, a.s., a  Transpetrol, a.s., a to nielen jej optickej, metalickej a rádioreléovej časti, ale aj použitej implementovanej technológie

Vzhľadom na stratégiu, ako aj prevádzkové potreby zakladajúcich podnikov (ochrana, riadenie elektrizačnej sústavy, telemetria) zostanú potrebné kapacity aktívnych prvkov zakladajúcicm podnikom. Do novej spoločnosti sa vkladá vo všeobecnosti optická sieť. Tento vklad môže byť rozšírený o ďalší majetok, potrebný pre prevádzku spoločnosti. Tento však bude špecifikovaný v materiále na udelenie výnimky podľa uznesenia
 – akceptuje sa , uznesenia B4 a B5

- absencia finančného ocenenia infraštruktúry a technológie

Prvým krokom je presné vyčlenenie infraštruktúry, ktoré začne za predpokladu súhlasu Vlády SR s predloženým materiálom. V súlade so zákonom bude na vklad majetku potrebné dať spraviť dva súdnoznalecké posudky ako základ pre ocenenie. 
– akceptuje sa, uznesenie B4 a B5

Ministerstvo pre správu a privatizáciu národného majetku SR

- skúsenosti zahraničných spoločností  smerujú k spojeniu so strategickým partnerom ako hlavný cieľ.  Je to aj hlavný cieľ Energotelu ?

Hlavným cieľom Energotelu je vybudovanie alternatívneho nosiča a perspektívne alternatívneho operátora. Spojenie so strategickým partnerom je jedným z prostriedkov pri dosahovaní tohto cieľa. 
 – akceptuje sa.

- sformulovanie procedúry odštátnenia podľa zákona č. 92/91 Z.z. a diskutovať ho s príslušnými inštitúciami

Spoločnosť bude akciovou spoločnosťou, ktorej akcionármi budú energetické podniky, ktoré sa pripravujú na privatizáciu. Vzhľadom na to, že nie je záujmom znižovať ich trhovú hodnotu v procese privatizácie na strane jednej, ani skomplikovať celý proces ich prevádzky (umiestnenie optických vlákien ako aj ostatných zariadení v priestoroch a zariadeniach energetických podnikov), vychádza sa z toho, že energetické podniky zostanú akcionármi spoločnosti). 
– neakceptuje sa.

| -preformulovať uznesenie dotýkajúce sa udelenia výnimky podľa § 45 zákona v súlade so zákonom č. 92/91. | – akceptuje sa.
| -požiadať o delenie výnimky pri finančnom vklade do spoločnosti   ministerku pre správu a privatizáciu národného majetku | – akceptuje sa.
| -nedostatočná vypovedacia schopnosť materiálu – vyčísliť majetok, ktorý má byť vložený do Energotelu, a.s.,  aj v hodnotovom vyjadrení | Riešené v materiáloch podľa uznesení B4 a B5 – akceptuje sa.
| - materiál v časti vzniku a odštátnenia novej spoločnosti dopracovať a koncepčne upresniť | Dopracované v zmysle stanoviska. –  akceptuje sa.
Ministerstvo školstva SR | - zníženie a koncentrácia počtu konkurujúcich subjektov na telekomunikačnom trhu | Zníženie počtu malých subjektov, ktoré dnes nepredstavujú žiadnu konkurenciu ST do subjektu, ktorý predstavuje potenciálnu konkurenciu ST znamená zvýšenie konkurencie. – neakceptuje sa.

– „...zakladatelia vyčlenia vlákna, ktorých potrebu nepreukážu...“ – vylučovanie hospodárskej súťaže a neumožnenie rozvoja doterajších subjektov pre vlastnú potrebu v budúcnosti
-„Zakladatelia sa na tri roky zaviažu neposkytovať...“ – vylúčenie akejkoľvek konkurencie

Budúci akcionári majú neobmedzenú možnosť rozvíjať telekomunikačné služby do budúcnosti pre vlastnú potrebu. Nová spoločnosť sa samozrejme bude usilovať poskytovať aj akcionárom také služby, aby neboli nútení zbytočne investovať. Zákaz konkurencie má len napomôcť zhodnoteniu vloženého majetku. Takýto postup je úplne bežný. – neakceptuje sa.

| - materiál nerieši potrebu optiky pre GOVNET a SANET, čo je v rozpore s uznesením vlády. Pre uvedené siete musí ísť o prenájom optických vlákien, nie o prenájom kapacity | Materiál jasne definuje pripravenosť ústretového riešenia požiadaviek tak GOVNETu ako aj SANETu. Spoločnosť je pripravená poskytnúť obom spoločnostiam prenosové kapacity za najlepších podmienok.  Prenájom optiky pre štát je problematický vzhľadom na potrebu vysokých kapitálových investícií na aktívne prvky. – neakceptuje sa.

– priepustnosť je potrebné zabezpečiť výmenou káblu, nie kúpou drahých prenosových zariadení

Priepustnosť optických vedení závisí v rozhodujúcej miere od aktívnych prvkov. Samozrejme, že je možné zvýšiť prenosovú kapacitu aj zvýšením počtu vlákien ale aj toto opatrenie je spojené s inštaláciou aktívnych prvkov. 
– neakceptuje sa.

-otázne fungovanie spoločnosti ako alternatívneho operátora bez koncových zariadení

Spoločnosť vo svojom podnikateľskom pláne aj na základe požiadaviek GOVNETu a SANETu počíta s dobudovaním prenosových kapacít v najvyťaženejších bodoch až na 2Gbyty -inštaláciou nových aktívnych prvkov. 
– neakceptuje sa.

| -predložený materiál svojou koncepciou vedie k znemožneniu rozvoja informačných technológií na Slovensku a realizácia tejto koncepcie by zrejme slúžila len úzkej skupine budúcich potenciálnych privatizérov | Predložený materiál, smerujúci k vytvoreniu konkurenčného prostredia v oblasti, je kľúčovým pre posilnenie konkurencie, pokles prenosových cien a rozvoj poskytovania internetových služieb a dátových prenosov , čo predstavuje základ rozvoja informatizácie spoločnosti. Z toho pohľadu je pripomienka účelová a predkladateľ ju nemohol brať do úvahy. Napriek tomu, že vláda vo svojom programovom vyhlásení hovorí o pokračovaní privatizácie, a teda pejoratívne vyhlásenia o privatizácii nie sú celkom v súlade s jej zámermi, predkladateľ nepredpokladá priamu privatizáciu Energotelu.- neakceptuje sa.

Ministerstvo financií SR

-založením Energotelu, a.s., ako samostatnej obchodnej spoločnosti vznikne konkurencieschopný  subjekt v oblasti telekomunikácií pre externé prostredie, pričom spojením tak významných  subjektov do jednej spoločnosti dôjde k vytvoreniu absolútneho monopolu v oblasti telekomunikácií na domácom trhu, čo nie je v súlade s článkom 55 Ústavy Slovenskej republiky

Energotel, a.s., má predpoklady pre to, aby vstúpil do konkurencie so Slovenskými Telekomunikáciami. Tvrdenie o absolútnom monopole je nanajvýš nedorozumením, vzhľadom na to, že v oblasti telekomunikácií  je už dnes dosť značná konkurencia. Tvrdenie, že založenie ďalšieho subjektu na trhu posilní monopol Slovenských Telekomunikácií je nelogické.
– neakceptuje sa.

- z predloženého materiálu nevyplýva  jednoznačne spôsob založenia  novej spoločnosti, ako aj vytvorenie jej základného imania. Forma navýšenia základného imania už existujúcej spoločnosti  Transtel, a.s., vo vzťahu k novovznikajúcemu subjektu nie je  v súlade s obchodným zákonníkom

Vysvetlenie je dopracované, postup je presne v súlade s obchodným zákonníkom. Pripomienka bola v prvej časti akceptovaná, v druhej časti sa
 – neakceptuje.

| - ustanovenie garančných podmienok pri zakladaní spoločnosti  Energotel, a.s., vo vzťahu k jej akcionárom vytvára nerovnaké postavenie podnikateľských subjektov s eliminovaním podnikateľského rizika | Predmet podnikania akcionárov nie je poskytovanie telekomunikačných služieb a ani nikdy táto činnosť nebola významnejšou činnosťou pri podnikaní akcionárov. Toto opatrenie má len za cieľ, aby celá investícia akcionárov mala predpoklady na to, aby obstála  v konkurencii s oveľa silnejšími konkurentami. – neakceptuje sa.